Δήμος Θερμαϊκού

Ο Δήμος Θερμαϊκού είναι δήμος της Περιφέρειας Κεντρικής Μακεδονίας  και της Περιφερειακής ενότητας Θεσσαλονίκης που συστάθηκε με το Πρόγραμμα Καλλικράτης το 2011. Προέκυψε από τη συνένωση των προϋπαρχόντων δήμων Επανομής, Νέας Μηχανιώνας και Θερμαϊκού. Η έκταση του νέου Δήμου είναι 131,36 τετραγωνικά χιλιόμετρα και ο μόνιμος πληθυσμός του ανέρχεται σε 45.561 κατοίκους σύμφωνα με την απογραφή του 2021 από την ΕΛ.ΣΤΑΤ.. Έδρα του νέου δήμου ορίστηκε η Περαία και ιστορική έδρα η Επανομή.ΦΕΚ 3022/2016/21-09-2016

Ο μόνιμος πληθυσμός του δήμου έχει αυξηθεί αλματωδώς την τελευταία εικοσαετία (πάνω από 157%), καθώς πολλοί από τους οικισμούς του έχουν μετατραπεί από παραθεριστικά κέντρα σε προάστια της Θεσσαλονίκης. Συγκεκριμένα, ο πληθυσμός των 19.492 μόνιμων κατοίκων της απογραφής του 1991 παρουσίασε αύξηση 90,47% μέσα σε μία δεκαετία, για να φτάσει τους 37.126 κατοίκους στην απογραφή του 2001, και συνέχισε με περαιτέρω αύξηση σχεδόν 35% την επόμενη δεκαετία, για να φτάσει στους περίπου 50.264 μόνιμους κατοίκους σύμφωνα με τα προσωρινά αποτελέσματα της απογραφής πληθυσμού του 2011. 

Σύμφωνα με τα επίσημα αποτελέσματα της απογραφής του πληθυσμού το 2021 (ΦΕΚ Τεύχος B’ 6951/30.12.2022) ο αριθμός των κατοίκων του Δήμου Θερμαϊκού ανέρχεται στους 35.668. 

 Ρομά 
Οι Ρομά της περιοχής Τσαΐρια της Περαίας είχαν συμμετάσχει πρώτη φορά στην απογραφή του 2011. Το 2019 ο Δήμος Θερμαϊκού είχε ζητήσει την απομάκρυνση όσων Ρομά διαμένουν στην περιοχή Τσαΐρια της Περαίας. Το 2020 το Ειρηνοδικείο Θεσσαλονίκης ακύρωσε το πρωτόκολλο διοικητικής αποβολής των Ρομά από τα Τσαϊρια που είχε αποφασίσει ο Δήμος.

 Πληθυσμός 
+ΈτοςΠληθυσμόςΆνδρεςΓυναίκες201150.26424.77725.487202145.45021.98023.470

Διατελέσαντες δήμαρχοι
ΌνομαΘητεία απόΘητεία έωςΣημειώσειςΓιάννης Αλεξανδρής01/01/201131/08/2014Εξελέγη το 2010, ως πρώτος δήμαρχος του διευρυμένου Δήμου Θερμαϊκού με ποσοστό 51,43%.Γιάννης Μαυρομάτης01/09/201431/08/2019Εξελέγη το 2014, με ποσοστό 65,35%.Γεώργιος Τσαμασλής01/09/201931/12/2023Εξελέγη το 2019, με ποσοστό 55,01%.Θεόδωρος Τζέκος01/01/2024ΣήμεραΕξελέγη το 2023, με ποσοστό 63,36%. Συγκεντρωτικά αποτελέσματα δημοτικών εκλογών , τελ. ενημέρωση 17 Οκτωβρίου 2023.

 Παραπομπές 

 Πηγές 
 Πρόγραμμα Καλλικράτης - ΦΕΚ Α87 της 07/06/2010
 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
 Υπουργείο εσωτερικών, σχέδιο Καλλικράτης

 Εξωτερικοί σύνδεσμοι 



Κατηγορία:Δήμος Θερμαϊκού
Κατηγορία:Δήμοι της Περιφέρειας Κεντρικής Μακεδονίας
Κατηγορία:Δήμοι της περιφερειακής ενότητας Θεσσαλονίκης